

Maistrova ulica 10, 1000 Ljubljana T: 01 369 59 00

 F: 01 369 59 01

 E: gp.mk@gov.si

 www.mk.gov.si

|  |
| --- |
| Številka: IPP 0070-9/2024/7 |
| Ljubljana, 23. 8. 2024 |
| EVA: 2024-3340-0043 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Odlok o spremembi višine prispevka za opravljanje radijske in televizijske dejavnosti Radiotelevizije Slovenija – predlog za obravnavo  |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZKUN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na … seji, dne … sprejela naslednjiSKLEPVlada Republike Slovenije je izdala Odlok o spremembi višine prispevka za opravljanje radijske in televizijske dejavnosti Radiotelevizije Slovenija in ga objavi v Uradnem listu Republike Slovenije. Barbara Kolenko Helbl  generalna sekretarka Sklep prejmejo:* Ministrstvo za kulturo,
* Radiotelevizija Slovenija,
* Služba Vlade Republike Slovenije za zakonodajo.

Priloga: * Odlok o spremembi višine prispevka za opravljanje radijske in televizijske dejavnosti Radiotelevizije Slovenija
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * dr. Blaž Mazi, generalni direktor Direktorata za medije,
* Branko Jezovšek, sekretar, Direktorat za medije.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| RTV-prispevek je posebna oblika javne dajatve, ki jo mora v skladu s prvim odstavkom 31. člena ZRTVS-1 plačevati vsaka fizična in pravna oseba, ki ima radijski ali televizijski sprejemnik oziroma drugo napravo, ki omogoča sprejem radijskih oziroma televizijskih programov na območju Republike Slovenije, kjer so zagotovljeni tehnični pogoji za sprejem vsaj enega programa RTV Slovenija.V skladu s tretjim odstavkom 31. člena ZRTVS-1 se višina RTV-prispevka določa z zakonom, vlada pa lahko višino prispevkov spremeni za največ 10 odstotkov, če za to obstajajo utemeljeni ekonomski razlogi, vendar najkasneje do 1. septembra tekočega leta za naslednje leto.Trenutna višina mesečnega RTV-prispevka znaša 12,75 eura za fizične osebe in se od leta 2012 ni spremenila. V skladu z 2. členom ZRTVS-1 je ustanovitelj javnega zavoda RTV Slovenija Republika Slovenija, ki ima po zakonu dolžnost, da zagotovi institucionalno avtonomijo in uredniško neodvisnost ter primerno financiranje za izvajanje javne službe. S predpisanim načinom financiranja RTV Slovenija in z določitvijo višine RTV-prispevka je zakonodajalec zagotovil finančno in posledično tudi programsko in organizacijsko samostojnost RTV Slovenija ter njeno uredniško neodvisnost. RTV Slovenija je poslovno leto 2023 zaključila s presežkom odhodkov nad prihodki v višini 7 milijonov eurov. Slab finančni položaj, v katerem se je RTV Slovenija znašla zaradi že 12 let nespremenjene višine RTV-prispevka ter dodatnih finančnih bremen iz naslova zviševanja plač v javnem sektorju, predstavlja tveganje za nemoteno in celovito izvajanje javne službe RTV Slovenija in s tem nedopusten poseg v ustavni položaj RTV Slovenija (kršitev 39. člena Ustave). Brez zadostnih sredstev namreč RTV Slovenija ne more izvajati svoje funkcije (naloge) pri svobodnem oblikovanju javnega mnenja in zagotavljanju uresničevanja ustavne pravice do javnega obveščanja in obveščenosti ter drugih demokratičnih, socialnih in kulturnih potreb prebivalcev in državljanov Republike Slovenije, kar je poudarilo tudi Ustavno sodišče v odločbi št. U-I-106/01-27 z dne 5. 2. 2004.Obveznost zagotovitve ustreznega in zadostnega financiranja RTV Slovenija, potrebnega za zagotavljanje finančne vzdržnosti in ustreznega izpolnjevanje poslanstva javne službe RTV Slovenija ter njene programske in uredniške neodvisnosti, poudarja tudi Poročilo o stanju pravne države za leto 2024 za Republiko Slovenijo. Z namenom, da se zagotovijo zadostna finančna sredstva, potrebna za izvajanje javne službe in drugih ustavnih funkcij RTV Slovenija, s čimer se zagotavlja tudi organizacijska in programska samostojnost ter uredniška neodvisnost RTV Slovenija, zato vlada predlaga zvišanje RTV-prispevka za 10 odstotkov, kar bi za RTV Slovenija pomenilo približno 9,7 milijonov eurov več prihodkov letno za izvajanje javne službe, ob nespremenjenem številu zavezancev. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:/ |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:****Kratka obrazložitev**Gradivo nima finančnih posledic za državni proračun.  |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:/Bistveni predlogi in pripombe, ki niso bili upoštevani./ |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
|  |
| / |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  Po pooblastilu št. 1003-10/2022-3340-13  z dne 31. 1. 2024: mag. Marko Rusjan državni sekretar Priloge:* predlog sklepa,
* predlog odloka,
* obrazložitev.
 |

Številka:

Datum:

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZKUN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na … seji, dne … sprejela naslednji

SKLEP

Vlada Republike Slovenije je izdala Odlok o spremembi višine prispevka za opravljanje radijske in televizijske dejavnosti Radiotelevizije Slovenija in ga objavi v Uradnem listu Republike Slovenije.

 Barbara Kolenko Helbl

 generalna sekretarka

Sklep prejmejo:

* Ministrstvo za kulturo,
* Radiotelevizija Slovenija,
* Služba Vlade Republike Slovenije za zakonodajo.

Priloga:

* Odlok o spremembi višine prispevka za opravljanje radijske in televizijske dejavnosti Radiotelevizije Slovenija

**PREDLOG**

**EVA: 2024-3340-0043**

Na podlagi tretjega odstavka 31. člena Zakona o Radioteleviziji Slovenija (Uradni list RS, št. 96/05, 109/05 – ZDavP-1B, 105/06 – odl. US, 26/09 – ZIPRS0809-B, 9/14 in 163/22) Vlada Republike Slovenije izdaja

**O D L O K**

**o spremembi višine prispevka za opravljanje radijske in televizijske dejavnosti**

**Radiotelevizije Slovenija**

1. člen

S tem odlokom se določa sprememba višine prispevka za opravljanje radijske in televizijske dejavnosti Radiotelevizije Slovenija.

2. člen

Prispevek za opravljanje radijske in televizijske dejavnosti Radiotelevizije Slovenija se zviša za 10 odstotkov oziroma tako, da se mesečno plačuje v naslednji višini:

1. za zasebno rabo:

a) zavezanci – fizične osebe plačujejo za vse televizijske in radijske sprejemnike ter druge naprave, ki omogočajo sprejem radijskih oziroma televizijskih programov, ki jih uporabljajo osebno ali skupaj s člani družine, 14,02 eura;

b) če ima zavezanec za zasebno rabo le enega ali več radijskih sprejemnikov, nima pa drugih naprav, ki bi mu omogočale sprejem televizijskih programov, plačuje 4,14 eura;

c) prispevek v višini iz prejšnjih dveh točk velja tudi za pravne osebe, državne organe, organe samoupravnih lokalnih skupnosti in samostojne podjetnike posameznike, vendar za vsak sprejemnik, če je sprejemnik namenjen izključno osebni rabi zaposlenih ali samostojnega podjetnika posameznika;

2. za javno rabo:

a) pravne osebe in samostojni podjetniki posamezniki, ki imajo sprejemnike v svojih poslovnih prostorih, kot so: gostinski lokali, hoteli, turistična naselja, trgovine, restavracije in podobno, in so namenjeni javni rabi, plačujejo v primeru ene poslovne enote, v kateri so taki sprejemniki, pavšalni mesečni prispevek v višini 39,74 eura, v primeru večjega števila takih poslovnih enot pa za vsako prispevek, zmanjšan za 30 odstotkov;

b) če ima poslovna enota iz prejšnje točke samo radijske sprejemnike, nima pa drugih naprav, ki bi omogočale sprejem televizijskih programov, znaša pavšalni mesečni prispevek 14,89 eura;

c) hoteli in druga turistična podjetja plačujejo za prvih deset televizijskih sprejemnikov oziroma naprav, ki omogočajo sprejem televizijskega programa v hotelskih sobah, pavšalni mesečni prispevek v znesku 59,60 eura, za vsak nadaljnji tovrstni sprejemnik pa 2,95 eura. Če hotelsko podjetje v posameznem mesecu ne doseže 60 odstotkov zasedenosti kapacitet ali če obratuje sezonsko, je upravičeno do olajšave v višini 50 odstotkov mesečnega zneska prispevka za te mesece.

KONČNA DOLOČBA

3. člen

Ta odlok začne veljati naslednji dan po objavi, uporabljati pa se začne 1. januarja 2025.

Št.

Ljubljana, dne … 2024

EVA 2024-3340-0043

Vlada Republike Slovenije

 dr. Robert Golob

 predsednik

**OBRAZLOŽITEV**

**I. UVOD**

1. **Pravna podlaga (besedilo, vsebina zakonske določbe, ki je podlaga za izdajo odloka)**

Na podlagi tretjega odstavka 31. člena Zakona o Radioteleviziji Slovenija (Uradni list RS, št. 96/05, 109/05 – ZDavP-1B, 105/06 – odl. US, 26/09 – ZIPRS0809-B, 9/14 in 163/22; v nadaljnjem besedilu: ZRTVS-1) vlada višino prispevka za opravljanje radijske in televizijske dejavnosti Radiotelevizije Slovenija (v nadaljnjem besedilu: RTV-prispevek) spremeni za največ 10 odstotkov, če za to obstajajo utemeljeni ekonomski razlogi, vendar najkasneje do 1. septembra tekočega leta za naslednje leto.

1. **Rok za izdajo odloka, določen z zakonom**

Odlok mora biti sprejet pred 1. 9. 2024, ker mora začeti veljati najkasneje 1. 9. 2024, da bo spremenjena višina RTV-prispevka veljala s 1. 1. 2025.

1. **Splošna obrazložitev predloga odloka, če je potrebna**

/

1. **Predstavitev presoje posledic za posamezna področja, če te niso mogle biti celovito predstavljene v predlogu zakona**

/

**II. VSEBINSKA OBRAZLOŽITEV PREDLAGANIH REŠITEV**

Radiotelevizija Slovenija (v nadaljnjem besedilu: RTV Slovenija) je javni zavod posebnega kulturnega in nacionalnega pomena, ki v skladu z opredelitvijo v ZRTVS-1 (3. in 4. člen) opravlja javno službo na področju radijske in televizijske dejavnosti. Z ZRTVS-1 (30. člen) je opredeljen tudi način financiranja RTV Slovenija, ki določa, da RTV Slovenija pridobiva sredstva za izvajanje svojih dejavnosti med drugim tudi iz plačila RTV-prispevka.

RTV-prispevek je posebna oblika javne dajatve. V skladu s prvim odstavkom 31. člena ZRTVS-1 mora RTV-prispevek plačevati vsaka fizična in pravna oseba, ki ima radijski ali televizijski sprejemnik oziroma drugo napravo, ki omogoča sprejem radijskih oziroma televizijskih programov na območju Republike Slovenije, kjer so zagotovljeni tehnični pogoji za sprejem vsaj enega programa RTV Slovenija.

V skladu s tretjim odstavkom 31. člena ZRTVS-1 se višina RTV-prispevka določa z zakonom, vlada pa lahko višino prispevkov spremeni za največ 10 odstotkov, če za to obstajajo utemeljeni ekonomski razlogi, vendar najkasneje do 1. septembra tekočega leta za naslednje leto.

Trenutno veljavna višina RTV-prispevka je določena v 32. členu ZRTVS-1, ki opredeljuje višino mesečnih prispevkov glede na namen rabe sprejemnika (zasebna in javna raba) in kategorijo zavezanca (fizične osebe in pravne osebe ter samostojni podjetniki posamezniki) ter skupine zavezancev, ki so oproščene plačila RTV-prispevka.

Trenutna višina mesečnega RTV-prispevka znaša 12,75 eura za fizične osebe in se od leta 2012 ni spremenila.

Že leta 2012 RTV Slovenija ni imela zadostnih sredstev za financiranje javne dejavnosti, kar se je nadaljevalo tudi v naslednjih letih. V preteklosti je RTV Slovenija ta primanjkljaj pokrivala tudi s prodajami kapitalske naložbe (delnice Eutelsat Communications). Od leta 2017 dalje pa presežek prihodkov nad odhodki tržne dejavnosti ne zadošča več za pokritje primanjkljaja dejavnosti javne službe, zato RTV Slovenija izkazuje presežek odhodkov nad prihodki (razen v letu 2022), ki se iz leta v leto veča. Poslovno leto 2023 je RTV Slovenija zaključila s presežkom odhodkov nad prihodki v višini 7 milijonov eurov.

Iz letnih poročil RTV Slovenija za obdobje od 2012 do 2023 in finančnega načrta za leto 2024 je razvidno, da so na poslovanje RTV Slovenija v tem obdobju odločilno vplivali naslednji dejavniki:

* Višina RTV-prispevka se od leta 2012 ni spremenila, stopnja inflacije pa je bila v obdobju januar 2012 – december 2023 kar 29,7 odstotka. Če bi se višina RTV-prispevka usklajevala s stopnjo inflacije, bi za RTV Slovenija to pomenilo za okoli 30 milijonov eurov dodatnih prihodkov letno.
* Dogovori med Vlado Republike Slovenije in reprezentativnimi sindikati javnega sektorja, ki so bili sklenjeni od leta 2018 dalje, so uvrstili zaposlene v višje plačne razrede oz. povišali vrednosti plačnih razredov. Po oceni RTV Slovenija so ti dogovori zvišali maso za plače v obdobju 2019 – 2024 za okoli 46,5 milijonov eurov, RTV-Slovenija pa za te namene ni prejela dodatnih sredstev.
* Naraščanje fiksnih stroškov (kot so stroški energentov, poštnih storitev za RTV-prispevek, frekvenčnine na podlagi odločb AKOS, stroški za male avtorske in sorodne pravice, stroški tekočega vzdrževanja opreme) zaradi zviševanja cen, ki so od leta 2012 višji za 7,5 milijonov eurov oz. za 50,5 odstotkov.

V skladu z 2. členom ZRTVS-1 je ustanovitelj javnega zavoda RTV Slovenija Republika Slovenija, ki ima po zakonu dolžnost, da zagotovi institucionalno avtonomijo in uredniško neodvisnost ter primerno financiranje za izvajanje javne službe. S predpisanim načinom financiranja RTV Slovenija in z določitvijo višine RTV-prispevka je zakonodajalec zagotovil finančno in posledično tudi programsko in organizacijsko samostojnost RTV Slovenija ter njeno uredniško neodvisnost.

Slab finančni položaj, v katerem se je RTV Slovenija znašla zaradi že 12 let nespremenjene višine RTV-prispevka ter dodatnih finančnih bremen iz naslova zviševanja plač v javnem sektorju, predstavlja tveganje za nemoteno in celovito izvajanje javne službe RTV Slovenija in s tem nedopusten poseg v ustavni položaj RTV Slovenija (kršitev 39. člena Ustave). Brez zadostnih sredstev namreč RTV Slovenija ne more izvajati svoje funkcije (naloge) pri svobodnem oblikovanju javnega mnenja in zagotavljanju uresničevanja ustavne pravice do javnega obveščanja in obveščenosti ter drugih demokratičnih, socialnih in kulturnih potreb prebivalcev in državljanov Republike Slovenije.

Takšno stališče je zavzelo Ustavno sodišče v odločbi št. U-I-106/01-27 z dne 5. 2. 2004, v kateri je med drugim navedlo, da:

* Svoboda izražanja iz prvega odstavka 39. člena Ustave zahteva od države sprejem ustreznih predpisov, ki naj zagotovijo, da bodo lahko javni mediji (zlasti radio in televizija) samostojno izvrševali svoje funkcije (naloge) pri svobodnem oblikovanju javnega mnenja. Zato mora zakonodajalec z ustrezno zakonodajo zagotoviti programsko, organizacijsko in finančno samostojnost javnih medijev. To še posebej velja za tiste javne medije (konkretno RTV Slovenija), ki jih ustanovi država in katerih glavni namen je zagotavljati uresničevanje ustavne pravice (državljanov) do javnega obveščanja in obveščenosti.
* Zagotovitev finančne samostojnosti pomeni zagotovitev ustreznega financiranja. To je v konkretnem primeru zagotovitev zadostnih finančnih sredstev za izpolnjevanje funkcij RTV Slovenija, ki pomenijo uresničevanje javnega interesa in izhajajo iz Zakona o Radioteleviziji Slovenija in Zakona o medijih, ter takšnih virov sredstev oziroma takšne kombinacije virov, ki bo onemogočila odločujoči vpliv države in drugih družbenih skupin na programsko in organizacijsko samostojnost RTV Slovenija.
* Poseg v ustavno zagotovljeni položaj RTV Slovenija kot posledica neustreznega financiranja je mogoč v primeru, če zakonodajalec ne zagotovi zadostnih finančnih sredstev za izpolnjevanje njenih nalog, kot tudi če ne zagotovi ustrezne strukture virov. Nesorazmerno velik delež financiranja iz državnega proračuna pa lahko vodi do odvisnosti od političnih strank, zlasti vladajočih, nesorazmerno velik delež iz oglaševanja lahko vodi do odvisnosti od oglaševalcev. Odvisnost pa se pokaže predvsem kot okrnitev programske in/ali organizacijske svobode javnega medija. To pa lahko privede do neizvrševanja funkcij, ki izhajajo iz 39. člena Ustave. Podobno velja tudi glede določanja višine sredstev. Če ta za izvrševanje naloženih nalog niso zadostna, jih RTV Slovenija ne bo mogla izvrševati v celoti.

Obveznost zagotovitve ustreznega in zadostnega financiranja RTV Slovenija, potrebnega za zagotavljanje finančne vzdržnosti in ustreznega izpolnjevanje poslanstva javne službe RTV Slovenija ter njene programske in uredniške neodvisnosti, poudarja tudi Poročilo o stanju pravne države za leto 2024 za Republiko Slovenijo, ki v zvezi s tem med drugim navaja:

* da se javna radiotelevizija sooča s finančno krizo, zato so potrebne spremembe njenega financiranja, da se zagotovijo ustrezna sredstva;
* da se je zaradi zelo težkega finančnega položaja RTV Slovenija znašla v resnih gospodarskih težavah, kar vpliva na njeno sposobnost preživetja in načrtovanje programov (po primanjkljaju v višini 7 milijonov EUR v letu 2023 je bila RTV Slovenija prisiljena omejiti svoj programsko-produkcijski načrt za leto 2024);
* da so finančne težave večinoma povezane z dejstvom, da sedanji model financiranja temelji na RTV-prispevku, ki že več kot deset let ni bil prilagojen stopnjam inflacije, zato Radioteleviziji Slovenija ne zagotavlja ustreznih sredstev, potrebnih za finančno vzdržnost in ustrezno izpolnjevanje poslanstva javne službe (RTV-prispevek znaša 12,75 EUR na mesec in je od leta 2012 nespremenjen, čeprav se stroški dela in proizvodni stroški zaradi inflacije povečujejo).

Omenjeno poročilo zato Republiki Sloveniji priporoča, da naj zagotovi pravila ali mehanizme za zagotavljanje financiranja javnih medijev, ki je primerno za opravljanje njihovih nalog javne službe, hkrati pa zagotavlja njihovo neodvisnost.

Z namenom, da se zagotovijo zadostna finančna sredstva, potrebna za izvajanje javne službe in drugih ustavnih funkcij RTV Slovenija, s čimer se zagotavlja tudi organizacijska in programska samostojnost ter uredniška neodvisnost RTV Slovenija, zato vlada predlaga zvišanje RTV-prispevka za 10 odstotkov, kar bi za RTV Slovenija pomenilo približno 9,7 milijonov eurov več prihodkov letno za izvajanje javne službe, ob nespremenjenem številu zavezancev.